[{"text_idx": "#000005", "text": "Mynnodd arweinydd y Democratiaid Rhyddfrydol Kirsty Williams na ddylai'r safle golli ei holl asedau yn ystod y broses o werthu."}, {"text_idx": "#000006", "text": "Yn gynharach ddydd Mercher, daeth cadarnhad fod pennaeth Gwaith dur Tata ym Mhort Talbot yn mynd i gyflwyno cynllun lle byddai rheolwyr y cwmni yn prynu'r safleoedd ym Mhrydain."}, {"text_idx": "#000007", "text": "Disgrifiad o\u2019r llun, Dywedodd Leanne Wood bod yn rhai i'r Llywodraeth wneud mwy i achub y diwydiant dur."}, {"text_idx": "#000008", "text": "Dywedodd Ms Wood y dylai'r Llywodraeth \"fod yn barod i brynu cyfran, os yw hynny'n rhywbeth a fydd o gymorth i'r broses o brynu lwyddo\"."}, {"text_idx": "#000010", "text": "Wrth ateb y cwestiwn a oedden nhw'n barod i brynu cyfran ym musnes dur Tata yn y DU, atebodd Mr Jones: \"Ydyn, achos rydyn ni wedi ei wneud mewn diwydiannau eraill hefyd."}, {"text_idx": "#000013", "text": "Dywedodd Mr Davies ei fod yn bwysig nad oedd un opsiwn ar gyfer y busnes yn cael ei ffafrio ar draul un arall."}, {"text_idx": "#000015", "text": "Dywedodd Mr Davies bod angen i lywodraethau'r DU a Chymru gydweithio er mwyn \"creu'r cyfle i ddechrau'r broses o werthu\"."}, {"text_idx": "#000017", "text": "Dadansoddiad y gohebydd gwleidyddol Tomos Livingstone"}, {"text_idx": "#000018", "text": "Ni wnaeth yr un arweinydd gymryd cam gwag heno, a go brin fod yr un wedi niweidio un neu fwy o'i wrthwynebwyr chwaith. Ond yn ei ffordd ei hun fe wnaeth y drafodaeth chwe-ffordd yma daflu ryw fath o oleuni ar yr etholiad."}, {"text_idx": "#000019", "text": "Mae'r argyfwng yn y diwydiant dur wedi taflu cysgod dros yr ymgyrch hyd yn hyn, a doedd hi fawr o ryfedd fod chwarter y rhaglen wedi'i neulltio i'w drafod - a diddorol nodi fod Carwyn Jones yn barod i Lywodraeth Cymru brynu cyfran o'r gwaith ym Mhort Talbot."}, {"text_idx": "#000020", "text": "Ond mwy cyfarwydd oedd gweddill y drafodaeth - ymgais gan y pleidiau eraill i feirniadu record Mr Jones ar wasanaethau cyhoeddus; efallai bydd y Prif Weinidog yn teimlo i'r cwestiynau addysg wedi bod yn fwy anghyfforddus efallai na'r rhai ar y gwasanaeth iechyd."}, {"text_idx": "#000021", "text": "A gall arweinydd cymharol newydd y blaid werdd, Alice Hooker-Stroud, deimlo'n ddigon bodlon a'i hymddangosiad gyntaf yn y fath yma o fformat."}, {"text_idx": "#000022", "text": "Mae 'na ddadl taw annog eu pleidleiswyr craidd i drafferthu i bleidleisio yw nod pob plaid bellach gyda chwta bythefnos i fynd - a bu digon o dystiolaeth ar y sgrin heno taw dyna oedd bwriad pawb."}, {"text_idx": "#000024", "text": "Ond dywedodd Ms Williams ei bod eisiau i safle Port Talbot gael ei werthu \"fel ag y mae, gyda'r ffwrneisi, a dydyn ni ddim eisiau i rywun ddod a gwerthu'r holl asedau, a dim ond cadw'r rhannau da ar gyfer y busnes\"."}, {"text_idx": "#000025", "text": "\"Oherwydd, os collwn ni'r ffwrneisi, byddwn ni mewn trafferth mawr.\""}, {"text_idx": "#000026", "text": "Cyhuddodd arweinydd UKIP yng Nghymru, Nathan Gill, wleidyddion o fod yn annidwyll yn eu pryder am y diwydiant dur."}, {"text_idx": "#000027", "text": "\"Ers i Carwyn Jones ddod yn Brif Weinidog, rydyn ni wedi colli wyth o'n prif safleoedd puro metel,\" meddai."}, {"text_idx": "#000028", "text": "\"Yn sydyn, mae yna etholiad Cynulliad, ac mae pawb yn rhoi'r argraff eu bod yn poeni ac yn gwisgo bathodynau achubwch ein dur.\""}, {"text_idx": "#000029", "text": "Disgrifiad o\u2019r llun, Dywedodd Nathan Gill fod gwleidyddion yn bod yn anghyson ar ddur."}, {"text_idx": "#000031", "text": "Dywedodd arweinydd y Blaid Werdd yn Nghymru, Alice Hooker-Stroud, fod gan y diwydiant dur \"ro\u0302l fawr i'w chwarae mewn dyfodol cynaliadwy i Gymru\"."}, {"text_idx": "#000032", "text": "Ond dywedodd \"Dwi'n credu bod angen i ni edrych ar ailwladoli neu sefydlu cwmni cydweithredol wedi ei berchnogi gan y gweithwyr.\""}, {"text_idx": "#000033", "text": "Yn ogystal a\u0302'r diwydiant dur, heriodd yr arweinwyr ei gilydd ar nifer o bynciau, gan gynnwys addysg a iechyd."}, {"text_idx": "#000034", "text": "Dywedodd Mr Gill fod UKIP eisiau ailgyflwyno ysgolion gramadeg \"fel y gallan nhw fod yn feysydd o ffocws a rhagoriaeth i bobl\"."}, {"text_idx": "#000035", "text": "Heriodd Ms Williams e, drwy ddwyn pwysau arno i gytuno fod plant oedd wedi methu'r hen arholiadau '11 plus' yn teimlo iddyn nhw gael eu methu gan y system addysg."}, {"text_idx": "#000037", "text": "Mynnodd Mr Jones eu bod wedi cynyddu'r gwariant ar iechyd, gan neulltio 46% o'r gyllideb ar y GIG erbyn hyn."}, {"text_idx": "#000038", "text": "Dywedodd Ms Wood fod yn rhaid sicrhau fod y GIG yn lle deniadol i weithio ynddo, ond bod y straen ar weithwyr yn ddifrifol ar hyn o bryd."}, {"text_idx": "#000040", "text": "Bydd y chwech arweinydd yn cwrdd eto ar gyfer ail ddadl ar BBC One Wales ddydd Mercher 27 Ebrill."}, {"text_idx": "#000041", "text": "Prif StraeonAthrawon yn derbyn cynnig cyflog newyddPublished4 munud yn o\u0302lYr actor Dafydd Hywel wedi marw yn 77 oedPublished3 awr yn o\u0302lCyn-blismon yn siarad am golli'i swydd o achos alcoholPublished13 awr yn o\u0302l"}, {"text_idx": "#000044", "text": "Cyn-blismon yn siarad am golli'i swydd o achos alcohol"}, {"text_idx": "#000045", "text": "CylchgrawnPafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Sut mae denu adar i'r ardd?Ble nesa' i di\u0302m rygbi Cymru?5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i MamY Pafiliwn: O 8,000 o seddi i heddiw"}, {"text_idx": "#000049", "text": "Ble nesa' i di\u0302m rygbi Cymru?"}, {"text_idx": "#000051", "text": "Carchar yn 'agoriad llygad i anghyfiawnder'"}]